gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Un pouco máis preto de Latinoamérica
Martes, terza feira, 04 de outubro de 2022
O 26 e 27 de xullo en Ribadeo
Hai un océano entrambas, pero Latinoamérica e Galiza non están tan afastadas. Para demostralo, chegan as XV Xornadas Mar por medio.
Redacción - 18:53 10/07/2007
Tags: América Latina conferencias Cultura debates Mar por medio Ribadeo
Organízaas a Consellaría de Cultura co título Galiza en Latinoamérica, e foron presentadas polo director xeral de Creación e Difusión Cultural, Luís Bará, e o alcalde de Ribadeo, Fernando Suárez Barcia. Será esta vila mariñá onde terán lugar debates, mesas redondas e conferencias, onde se achegarán as perspectivas dunha e doutra beira do océano: a profesora da UBA e xornalista Débora Campos, colaboradora de Vieiros, a cineasta e catedrática da USC Margarita Ledo, o escritor Luís Sepúlveda, Ramón Chao, xornalista e membro de ATTAC, ou o escritor Xosé Neira Vilas.
A importancia da rede como espazo de encontro cultural e como ferramenta de acceso e distribución, a activación dos Centros Galegos como focos de difusión cultural, a creación dunha marca para a proxección exterior da cultura galega ou as posibilidades de mercado en Latinoamérica para o sector editorial, a industria musical ou a audiovisual serán algúns dos temas clave, ademais das abordaxes sociopolíticas dos cambios que se están a producir en Venezuela, Bolivia, Ecuador, Brasil, Chile ou Uruguai. Cuba merece especial atención nesta edición: Galiza está convidada á Feira do Libro da Habana para o ano, o evento cultural máis relevante da illa.
Luís Bará inaugura as xornadas o 26 de xullo: esa tarde, Luís Sepúlveda e Ramón Chao analizarán os cambios sociais nos países da Latinoamérica actual e Xosé Neira Vilas e Débora Campos centraranse nas comunidades galegas doutro lado do Atlántico. O documental Os últimos gaiteiros da Habana de Natasha Vázquez e un concerto do Festival Cameralia pechan a xornada.
As sesións do venres centraranse nos sectores culturais estratéxicos de Galiza: Félix Rodríguez exporá as estratexias para a difusión do libro en Latinoamérica, Antonio Martínez estudará a proxección musical, e Manolo González, Margarita Ledo e Enrique Nicanor disertarán sobre as directrices audiovisuais. O historiador Lourenzo Fernández Prieto analizará a arquitectura indiana, e un novo concerto de Cameralia pechará as xornadas.
Programa completo (.pdf, galego, 41.9 kB)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto